تورک هاوا یوللاری

تورک هاوا یوللاری (آنادولو تورکجه سی بوتون آدی. Türk Hava Yolları Anonim Ortaklığı، قیساجا THY) تورکیه نین میلّی هاوایولو شیرکتی، یانی بایراق داشیجی سی دیر. تورک هاوا یوللاری نین باش‌مرکزی ایستانبولدادیر. تورک هاوا یوللاری نین اوچوش خطی اوروپا، اورتا شرق، اوزاق شرق، شومالی آفریقا، شومالی و جنوبی آمریکا یا قدر اوزانماقدادیر.  2014 ایلینده جمعی 54.7 میلیون موسافیری واردیر. 

اسکای تراکس 2015 جایزه‌لرینه گؤره، 5جی دفعه اوروپانین ان یاخشی هاوا یولو سئچیلیب و حال حاضیردا دونیانین ان یاخشی 4 هاوا یوللاری آراسیندا دیر. آیریجا بونون ائشیگینده بیر چوخ عرصه‌ده یوخاری درجه لر الده ائتمیشدیر. استار آلایانس عضوو اولان تورک هاوا یوللاری، یاخیندا باشلاناجاق نوقطه لر ایله بیرلیکده، 110 اؤلکه ده 230 ائشیک خط (سون اعلان ائدیلنلره گؤره هونگ کونگ، کوزوو، قوزئی قیبریس، و تایوان آیری اؤلکه لولاراق قبول ائدیلمکده دیر) و 50 ایچ خط (آنادولوجت اوچدوغو نوقطه لردن ائشیک) ، جمعی 280 نوقطه یه سفر دوزنلمکده دیر. بو اوچوش خطی ایله ان چوخ اوچوش خطی اولان هاوا یوللاری لیستینده، دونیادا 4جو سیرادا یئر آلماقدادیر. تورکیه هاوایوللاری ایستانبولدان تبریز و تهران هاوا آلانلارینا دا خطی واردیر، و خبرلره گؤره قرار دیر اردبیل و اورمیه یه ده ایستانبولدان اوچوش خطی آچیلسین.

 تاریخچه 
1933جی ایل مئی آیی نین 20جی گونونده، 2186 ساییلی قانونلا قورولان، و بیرنجی آدی هاوایوللاری دؤولت ایشلتمه اداره سی اولان تورک هاوا یوللاری، 1935 ایلینه دک میلّی دیفاع ویزارتینا  باغلی قالدیقدان سونرا، 2744 ساییلی قانونلا، عمومی ویزارتینا  باغلانمیشدیر.

اسکی آدی ایله دؤولت هاوا یوللاری، ایندیکی تورک هاوا یوللاری، بئش طیاره و 23 صندلی (قولتوق) توتومو ایله 1933 آوقوست تاریخینده اوچوشلارا باشلامیشدیر. 

 تورک هاوا یوللاری نین طیاره‌لری
2015 اوکتوبر آیینداکی ایطلاعاتا گؤره، تورک هاوا یوللاری فیلوسو 288 یولجو طیاره‌سی و 10 کارقو (یوک داشیما) طیاره‌سی، جمعی 296 طیاره‌یه یئیه دیر. طیاره‌لرین اورتالاما یاشی 6.6 ایلدیر.

قالری

 قایناقلار 
 تورکجه ویکی پدیا